open-index/open-wikipedia-markdown huggingface dataset:
Dida

**Nelson de Jesus Silva** (født 7. oktober 1973 i Irará i Bahia), bedre kjent som **Dida**, er en brasiliansk tidligere fotballspiller.

Dida startet sin karriere i de brasilianske klubbene Vitória, Cruzeiro, og Corinthians. Den europeiske karrieren begynte hos den sveitsiske klubben FC Lugano. Dida omtales ofte som en straffesparkspesialist, siden han ofte har reddet straffer i viktige kamper.

Dida var med i s tropp til VM 2006 i Tyskland.

## Referanser


## Eksterne lenker
* 
*
Per Magne Misund

**Per Magne Misund** (født 1971) er en norsk tidligere fotballspiller. Han har 49 seriekamper på ti sesonger for Lillestrøm.
Den lojale keeperreserven returnerte til hjemfylket og begynte som  keepertrener for Molde Fotballklubb i 2007.

Han har tidligere spilt for klubbene Måndalen, Åndalsnes og Lillestrøm.

## Referanser


## Eksterne lenker
* 
*  Per Magne Misund – Norges Fotballforbund
Kolo Touré

**Kolo Abib Touré** (født 1981) er en ivoriansk fotballtrener og tidligere -spiller, som er assistentmanager for .

Touré var en viktig brikke på s landslag, hvor han fikk totalt 118 landskamper. Han har to yngre brødre som også var profesjonelle fotballspillere; Yaya Touré og Ibrahim Touré.

## Karriere
Touré ble født i Bouake. Han signerte for  i Premier League i februar 2002 fra den lokale klubben ASEC Mimosas, i en avtale verdt  pund, etter et kort prøvespill. Han fikk godkjent arbeidstillatelse siden han var landslagsspiller for .

Touré debuterte ikke for førstelaget før sesongen etter, i en kamp mot  i FA Community Shield-finalen i august 2002. Han ble sett på som en allsidig og anvendelig spiller, og startet som spille defensiv midtbanespiller og høyreback. Han scoret sitt første mål for Arsenal på Stamford Bridge i en kamp mot  som endte 1–1. Arsenal klarte ikke å forsvare ligatittelen denne sesongen, men Tourés karriere skjøt likevel fart. Han vant FA-cupen som ubenyttet reserve i finalen i 2003.

I 2009 gikk Toré til , hvor han fikk totalt 102 kamper. I 2011 ble han utestengt i seks måneder fra all fotball etter en positiv dopingprøve. Han testet positivt for det forbudte stoffet Bendroflumethiazide, som finnes i slankepiller. Toure forklarte at han tok sin kones piller i et forsøk på å løse mageproblemer, en forklaring som ble akseptert som uaktsomhet snarere enn et forsøk på å jukse.

Før 2013/2014-sesongen gikk Touré til . Han fikk totalt 71 offisielle kamper for klubben, og meldte overgang til skotske  i 2016. Touré var i Celtic i én sesong og spilte 17 kamper før han la opp som profesjonell fotballspiller.

I årene etter spillerkarrieren han Touré vært assistenmanager i flere klubber; Celtic,  og Manchester City, samt på Elfenbenskystens landslag.

## Referanser


## Eksterne lenker
* 
*
Volkswagen Phaeton

**Volkswagen Phaeton** er Volkswagens direkte konkurrent til Mercedes-Benz S-klasse og en luksusmodell i samme klasse som BMW 7-serie og Audi A8. Phaeton passerte 25 000 solgte biler i september 2006. Halvparten av disse ble solgt i hjemlandet Tyskland.

## Kilder
* Volkswagen Phaeton 2002–2009 autoevolution.com
* Volkswagen Phaeton 2010–2016 autoevolution.com
* Volkswagen Phaeton Long 2004–2009 autoevolution.com
Djimon Hounsou

**Djimon Gaston Hounsou** (født 1964) er en beninsk skuespiller, danser og fotomodell. 

Hounsou ble Oscar-nominert i klassen for beste mannlige birolle for rollen som Mateo i filmen *[[In America]]*. Under den 79. Oscar-utdelingen ble han nominert til beste mannlige birolle for filmen *[[Blood Diamond]]*.

## Filmografi (utvalg)

## Referanser


## Eksterne lenker
*
Japansk terrier

**Japansk terrier** (FCI #259) er en liten hund av terriertype, og en av flere japanske hunderaser. Hunderasen ble skapt på 1600-tallet og ble tidlig populær i hjemlandet Japan.

## Opprinnelse og alder
Japansk terrier er en etterkommer av den britiske foxterrieren, som ble bragt til Nagasaki i Japan med hollandske frakteskuter i den 17. århundre. Om disse hundene kom fra England eller Holland er imidlertid uklart. I Japan ble foxterrieren krysset med andre små lokale hunder, uklart av hvilke raser, til den framsto lik den japanske terrieren vi nå kjenner. En teori er at foxterrier blant annet ble krysset med italiensk mynde, men dette har ikke latt seg bekrefte. En annen teori er at den blant annet ble krysset med kinesisk nakenhund, men heller ikke dette har latt seg bekrefte. Resultatet ble uansett en mindre og langt finere hund av type enn foxterrieren. I Japan fikk denne navnet *kobe terrier* og *mikado terrier*.

Slike terriere ble populære først og fremst som en småhund man kunne bære med seg og ha på fanget. Den var altså en selskapshund fra starten av. Så langt kjent har den heller aldri hatt noen oppgaver som brukshund. Ifølge den japanske kennelklubben (JCK) ble det ikke startet med planmessig avl før omkring 1920, og da med varianten fra Kobe. Den må altså regnes som stamfarn for den moderne japanske terrieren. Rasen ble anerkjent av JCK i 1930. Etter andre verdenskrig var rasen nesten utdødd, men den overlevde. Nå har den også oppnådd anerkjennesle av FCI. Den er imidlertid lite kjent utenfor hjemlandet, selv om noen hunder har blitt importert til Europa.

## Utseende, anatomi og fysikk
Japansk terrier er en liten, kvadratisk og kompakt hund med noe myndepreg og lette, smidige bevegelser. Hodet er lite og edelt, uten markert stopp – typisk terrier. Høyt ansatte, små v-formede og framoverlutende ører. Halsen er tørr og kraftig. Godt utviklet brystkasse og buede ribbein. Kraftig lendeparti, godt opptrukket buklinje og kort, fast rygg. Elegante bein og kompakte labber. Halen er relativt smal og hengende.

Pelsen er meget kort (ca. 2 mm lang), slett og tykk. Fargen er tricolor (tan og hvit med sort hode) og hvit med sorte markeringer og flekker på kroppen i sort og tan (rødbrun).

Hanner blir gjerne noe større enn tispene, men forskjellen er liten. Skulderhøyden er ca. 30–33 cm og vekten ligger på ca. 4,5–6 kg.

## Bruksområde
Japansk terrier er først og fremst en hendig familiehund, men den har også kvaliteter innen en rekke former for hundesport. Den er også en meget sjelden og spennende utstillingshund.

## Lynne og væremåte
Japansk terrier er en meget våken, livlig og glad hund, som er ypperlig egnet som familiehund. Den tilpasser seg godt et liv i en liten leilighet i byen, bare den får nok mosjon. Det fryser lett og vil trenge bekledning når det blir kaldt. Den er heller ikke særlig glad i regn og høy fuktighet.

## Annet
Pelsen må børstes reglmessig med en myk børste. Rasen regnes som meget sunn.
Den usynlige mann

***Den usynlige mann*** (engelsk *The Invisible Man*) er en roman av den engelske forfatteren Herbert George Wells som regnes som en av de store science fiction-klassikerne fra 1800-tallet. Romanen blir ofte forvekslet med Ralph Ellisons *[[Usynlig mann]]* fra 1952. 

## ''Den usynlige mann'' som inspirasjonskilde

«Den usynlige mann» har siden den ble utgitt 1897 vært en inspirasjonskilde innenfor andre kunstformer. Innenfor musikken har band som Queen, Helloween og Dance with a Stranger gitt ut en sang kalt *The Invisible Man*. Alan Moore og Kevin O'Neill har gitt ut tegneserierien *[[The League of Extraordinary Gentlemen]]*, der den usynlige mannen er en av hovedpersonene sammen med blant annet kaptein Nemo (*En verdensomseiling under havet* og *Den hemmelighetsfulle øya*) og Sherlock Holmes. Romanen har i tillegg blitt filmet i 1933 og 1984 foruten at det også ble laget en filmversjon av *The League of Extraordinary Gentlemen*, og den usynlige mannen dukker dessuten opp i en parodiscene i filmen *Amazon Women on the Moon*.

## Handling
En kald februardag dukker det plutselig opp en underlig gjest på vertshuset *Vognen og hestene* i landsbyen Iping. Han går merkelig kledd, er sur hele tiden og avskyr lyset som han beskytter seg mot med bandasjert ansikt. Mer underlig virker bagasjen hans som inneholder bl.a. diverse kjemikaler og bøker som er helt uforståelige for landsbybeboerne. En dag blir den underlige mannens identitet og store hemmelighet avslørt. Det viser seg at mannen er en forsker som har gjort seg selv usynlig. Nå skal han bruke denne egenskapen til å oppnå personlige fordeler.

## Tolkning
«Den usynlige mann» blir ofte tolket som en kritikk og en skepsis mot utviklingen av det moderne samfunn, noe Wells ikke var alene om. Allerede 80 år tidligere hadde Mary Shelley tatt opp denne skepsisen gjennom romanen *[[Frankenstein]]*. Wells videreutviklet denne skepsisen til å spørre seg hvor langt kan de som kaller seg forskere, som skal forske til fellesskapets beste, kan gå før samfunnet må nedlegge veto for å beskytte seg mot den «farlige» utviklingen og dens konsekvenser.

## I Norge
I Norge ble romanen utgitt første gang i 1901 i E.L. Mengshoels oversettelse under tittelen *Den usynlige Mand: en sælsom Roman*. Romanen ble nyoversatt i 1986 på Tiden Norsk Forlag i Per Maldes oversettelse under tittelen *Den usynlige mann*.
Terrence Howard

**Terrence Dashon Howard** (født 11. mars 1969 i Chicago i Illinois) er en amerikansk skuespiller. Terrence Howard var Oscar-nominert for beste mannlige hovedrolle for sin rolle som «DJay» i filmen *[[Hustle & Flow]]*.
Howard begynte i underholdningsverdenen da han skildret Jackie Jackson i miniserien *The Jacksons: An American Dream* som ble sendt på American Broadcasting Company (ABC). Tre år senere gjorde han sitt store gjennombrudd som skuespiller med sin opptreden i *Mr. Hollands Opus* (1995). Flere opptredener på film og TV fulgte i årene som kom.

I oktober 2008 hadde Howard en gjesteopptreden i kortfilmen *For All Mankind* regissert av Daniel L. Clifton som ble filmet i Conshohocken, Pennsylvania. I 2009 spilte han mot Channing Tatum i filmen *Fighting*. I  juli 2010 ble Howard tildelt rollen som assisterende statsadvokat Joe Dekker i TV-serien ''Law & Order: Los Angeles''. Howard portretterte Nelson Mandela i filmen *Winnie* (2011)

Terrence Howard spilte også i serien *[[Empire (TV-serie)|Empire]]* som mangemilliardæren «Lucius Lyon» som er en pensjonert sanger, som er overhodet i undeholdningsfirmaet Empire. Han ble nominert i en BET-utdeling for beste mannlige skuespiller

## Filmografi (Utvalg)

## Diskografi
Howard har gitt ut ett album: «Shine Through It». Det inneholder 11 sanger, og er rolige sanger med mye piano- og gitarspill.

## Referanser


## Eksterne lenker
*
Håkon Nystedt

**Håkon Daniel Nystedt** (født 12. juni 1980) er en norsk kor- og orkesterdirigent. Han har studert i København med Giordano Bellincampi, Michael Schönwandt og Giancarlo Andretta, og i Oslo med Ole Kristian Ruud.

Håkon Nystedt gikk ut fra diplomstudiet i orkesterdirigering ved Norges musikkhøgskole i 2007. På sin eksamenskonsert dirigerte han Dvořáks *Requiem* med Kringkastingsorkestret, og han mottok i etterkant orkestrets egen pris, KORK-prisen, i kategorien «Ung og lovende». Eksamenskonserten etter studiene i Danmark var med Tivoli Symfoniorkester, han dirigerte der Johannes Brahms' fjerde symfoni og operautdrag.

Han har blant annet dirigert Oslo Filharmoniske orkester, Bergen Filharmoniske Orkester, Århus Symfoniorkester, Trondheim Symfoniorkester, Kringkastingsorkestret, Tromsø Symfoniorkester, Kristiansand Symfoniorkester og Sønderjylland Symfoniorkester, samt forskjellige profesjonelle kor og korps.

I 2015 har han blant annet reengasjementer med Oslo Filharmoniske Orkester og Kringkastingsorkestret. Han skal dirigere Oslo Kammerkor med orkester i Carnegie Hall i New York, og være høstens gjestedirigent i Wonju Civic Chorale i Sør-Korea.

Tidligere har Nystedt studert kordirigering med Grete Pedersen. Han var dirigent for vokalensemblet Ginnungagap fra 2005 til 2007, og han er siden 2005 kunstnerisk leder for Oslo Kammerkor.

Håkon Nystedt er barnebarn av den norske komponisten og dirigenten Knut Nystedt.

## Referanser


## Eksterne lenker
* Profil  på nettstedet til Tivoli & Crescendi Artists
* Intervju i Musikkultur 13. mai 2015
℮

**℮-tegnet** (**-merket/-symbolet**) er et symbol som benyttes for å attestere at mengden av en ferdigfylt vare i en forpakning er i samsvar med EU-direktiv 76/211/EØF. Det er en forkortelse for *quantité *'e*'stimée* (fransk: antatt mengde).

## Bruksområder
På en pakning skrives som regel innholdets volum eller vekt. Dette målet kalles varens *nominelle volum* respektive *nominelle vekt*. Symbolet ℮ skrives på varer som selges innenfor EU-området i nærheten av teksten over varens nominelle vekt eller volum for å vise at produsenten eller importøren av varen garanterer at feilmarginen for innholdets *faktiske* (virkelige) vekt eller volum ligger innenfor de grenser som har blitt besluttet gjennom EU-direktiv 76/211/EEC om «tilnærming av medlemsstatenes lovgiving om ferdigpakking av bestemte varer etter vekt eller volum».

Bruken av tegnet er ikke obligatorisk, og varierer derfor mye mellom de forskjellige EU-medlemslandene. I Sverige gir Sveriges provnings- och forskningsinstitut (SP) bedrifter retten til å bruke ℮-merket gjennom et ℮-merkingssertifikat.

## Tegnets utforming

Symbolet ℮ minner om den likeformede bokstaven e, men med tykkere vertikale sider. Høyden skal være minst 3 mm. Tegnets utseende er nøye beskrevet i EU-direktivet 71/316/EGG.

## Visning av tegnet
Mange fonter inneholder tegnet ℮, men det er ikke et «standardtegn» og det kan derfor skje at tegnet ikke vises hvis fonten ikke har støtte for tegnet.

## Referanser




## Eksterne lenker
* EUR-Lex Adgang til EU-lovgivningen
Hippias fra Elis

**Hippias fra Elis** (gresk: Ἱππίας) var en gresk sofist på slutten av det 5. århundre f.Kr. Han var en yngre samtidig av Protagoras, og ble fremstilt av Platon i to dialoger (*[[Hippias minor]]* og *[[Hippias maior]]*), samt i dialogen *Protagoras*.

Han ble født i Athen, og nøt i sin levetid stor respekt blant sine medborgere. I Athen ble han kjent med Sokrates og andre ledende tenkere. Med den selvsikkerhet som kjennetegnet de senere sofister hevdet han å være en autoritet på alle områder, og underviste i poesi, grammatikk, historie, politikk, arkeologi, matematikk og astronomi. 

Innen matematikk er hans navn knyttet til vinkelens tredeling. Han løste dette problemet ved å innføre en helt ny kurve for det formål. Denne har senere fått navnet kvadratrise.

Han ble født rundt midten av det 5. århundre f.Kr. (ca. 460 f.Kr.), og levde minst så lenge som Sokrates (399 f.Kr.).

## Referanser


## Litteratur
* Nestle, Wilhelm: *Vom Mythos zum Logos*., 2. oppl. Stuttgart: Kröner 1942, s. 360 ff.

## Eksterne lenker
* MacTutor, Hippias of Elis, University of St. Andrews, Scotland.
Per Malde

**Per Malde** (født 18. juli 1943, død 29. mars 2001) er en norsk forfatter og oversetter som har oversatt litterære verk hovedsakelig fra engelsk og amerikansk litteratur.

## Egne verk

* *Slepebåt over fjellet*, Tiden (1981).
* *Røkk*, Tiden (1984).
* *Drømmer fra Betelgeus 254: dikt*, Tiden (1986).
* *Vailima : dikt*, Tiden (1988).
* *Kall det vrede*, roman, Tiden (1991).

## Oversettelser
Noen av hans oversettelser (oversettelse år i parentes):

* *Fahrenheit 451* av Ray Bradbury (1966). Sammen med Torstein Bugge Høverstad. 
* *Fryktens dal* av Arthur Conan Doyle (1980). 
* *Hans siste bedrift og andre Sherlock Holmes-fortellinger* av Arthur Conan Doyle (1980). Sammen med Nils Norberg.
* *Sofies valg* av William Styron (1980). 
* *[[Den usynlige mann]]* av Herbert George Wells (1986). 
* *Jakten på Rød oktober* av Tom Clancy (1986). 
* *Enigma* av Robert Harris (1997). 
* *Slutten for Alice* av A.M. Homes (1998) 
* *Skyggen over steinbenken* av Maria Gripe

## Eksterne lenker
* Per Malde i Norsk Oversetterleksikon
Anne Meara

**Anne Meara** (1929–2015) var en amerikansk komiker og skuespillerinne. Hun var født i en irsk katolsk familie i New York City. Hun og Jerry Stiller er foreldre til skuespillerne Ben og Amy Stiller.

## Filmografi
* *[[The Out-of-Towners]]* (1970)
* *[[Lovers and Other Strangers]]* (1970)
* *[[Irish Whiskey Rebellion]]* (1972)
* *[[Nasty Habits]]* (1977)
* *[[The Boys from Brazil (film)|The Boys from Brazil]]* (1978)
* *[[Fame]]* (1980)
* *[[In Our Hands]]* (1984) (documentary)
* *[[The Longshot]]* (1986)
* *[[The Perils of P.K.]]* (1986)
* *[[My Little Girl]]* (1987)
* *[[That's Adequate]]* (1989)
* *[[Awakenings]]* (1990)
* *[[Through an Open Window]]* (1992) (short subject)
* *[[Highway to Hell (film)|Highway to Hell]]* (1992)
* *[[So You Want to Be an Actor]]* (1993)
* *[[Reality Bites]]* (1994)
* *[[The Search for One-Eye Jimmy]]* (1994)
* *[[Heavyweights]]* (1995)
* *[[Kiss of Death (film)|Kiss of Death]]* (1995)
* *[[The Daytrippers]]* (1996)
* *[[The Thin Pink Line]]* (1998)
* *[[Southie (film)|Southie]]* (1998)
* *[[The Diary of the Hurdy-Gurdy Man]]* (1999)
* *[[Judy Berlin]]* (1999)
* *[[Brooklyn Thrill Killers]]* (1999) (kortfilm)
* *[[A Fish in the Bathtub]]* (1999) 
* *[[Amy Stiller's Breast]]* (2000) (kortfilm)
* *[[The Independent]]* (2000)
* *[[Zoolander]]* (2001)
* *[[Keeping It Real: The Adventures of Greg Walloch]]* (2001) (documentary)
* *[[Get Well Soon]]* (2001) 
* *[[Like Mike]]* (2002)
* *[[The Yard Sale]]* (2002) (kortfilm)
* *[[Crooked Lines]]* (2003) 
* *[[Chump Change]]* (2004)
* *[[Night at the Museum]]* (2006)

## Referanser


## Eksterne lenker
*
Frank Sve

**Frank Edvard Sve** (født 1968) er en norsk politiker (FrP). Han ble innvalgt på Stortinget i 2021 for Møre og Romsdal. Han ble ved Stortingsvalget 2025 valgt inn for en ny periode.

## Bakgrunn
Frank Edvard Sve ble født 18. februar 1968. Han kommer fra Stranda. Sve har yrkesfaglig bakgrunn som industrisnekker. Han har blant annet vært driftsleder i møbelindustrien.

## Politisk virke
Han var ordfører i Stranda kommune fra 2002 til 2011. Han vant ordførervalget i 2002 med 36,2 % av stemmer. Han ble gjenvalgt i 2007 og satt til 2011 da Senterpartiet (Sp) overtok ordførervervet etter at kommunen hadde mye gjeld blant annet som følge av kommunal deltakelse i et skitrekk. Planen var at skitrekket skulle gå i pluss innen 2010. I 2012 solgte kommunen det kommunale foretaket med stort tap.

Frank Sve har vært medlem av fylkestinget i Møre og Romsdal siden 2003. Sve var fylkesleder i Møre og Romsdal FrP fra 2004 til 2010 og igjen fra 2014.

Han var medlem av Norges Banks representantskap fra 2010 til og med 2017. Han var nestleder i periodene 2010–2011 og 2012–2013.

## Stortingskomiteer
* 2025–2029: Medlem av Transport- og kommunikasjonskomiteen
* 2022–2025: Første nestleder av Transport- og kommunikasjonskomiteen
* 2022–2022: Medlem av Transport- og kommunikasjonskomiteen
* 2021–2022: Medlem av Energi- og miljøjonskomiteen

## Referanser


## Eksterne lenker
*
Amy Stiller

**Amy Stiller** (født 1961) er en amerikansk skuespillerinne. Hun er datter til Jerry Stiller og Anne Meara og søster til Ben Stiller. Hun har medvirket i blant annet *[[Reality Bites]]*, *[[The Cable Guy]]* og *[[Zoolander]]*.

## Referanser


## Eksterne lenker
*
Loliondo

**Loliondo** er en landsby i distriktet Ngorongoro i regionen Arusha i Tanzania. Landsbyen er en del av Serengeti nasjonalpark. Serengeti nasjonalpark er kjent for sitt rike dyreliv og store savanner.
Speil (film)

***Speil*** er en film av Andrej Tarkovskij fra 1975. Filmen presenterer et utvalg scener fra Tarkovskijs familiehistorie. Følgelig betegnes den ofte som *[[selvbiografi]]sk*, til tross for at den mangler en tydelig handling. 

Filmen blir av AllMovie kategorisert som en avantgarde- og eksperimentell film. 

## Handling
*Speil* tar utgangspunkt i en syk mann, «Aljosja», som er filmens forteller. I sin åndelige krise husker han forskjellige episoder fra sitt eget liv. Filmen veksler mellom samtidsscener, barndomsscener og historiske nyhetsklipp. 

## Konsept og metode
Andrej Tarkovskij ønsket i *Speil* å omsette personlige minner til filmformatet, og det uten å tilegne filmen nye elementer med den hensikt å skape interesse hos seeren. Fortellerens sykdom er, ifølge ham selv, den eneste kreerte episoden. I filmens helhet blir denne fiktive episoden utgangspunktet for alle andre. På en måte har Tarkovskij med dette inntatt rollen som hovedperson i sin egen film, da det er minner fra *hans* liv seerne blir presentert for. Måten minnene legges frem på har ofte blitt sammenliknet med den teknikken som i litteraturen kalles *[[bevissthetsstrøm]]*, der man forsøker å skildre en persons bevisste tankeprosess.

Tarkovskij ville forsøke å gi *Speil* en funksjon mer nærliggende litteraturens enn den tradisjonelle filmens, ved å *forklare* (som i litteratur) i stedet for å *demonstrere* (som i film). Han ønsket at seeren, ved å relatere til sitt eget liv, skulle skape et personlig bilde av filmen.

## Referanser


## Eksterne lenker
*
* Intervju med Tarkovskij
David Strathairn

**David Russell Strathairn** (født 1949) er en amerikansk skuespiller.

David Strathairn var Oscar-nominert for beste mannlige hovedrolle for sin rolle som «Edward R. Murrow» i filmen *[[Good Night, and Good Luck]]*.

## Filmografi (utvalg)

## Referanser


## Eksterne lenker
* 
*
Oppstadåa

**Oppstadåa** (eller *Osa*) er en å i Sør-Odal som renner mellom Storsjøen og Glåma. Den er en av to elver i Norge som renner begge veier. Når Glåma mellom Funnefoss kraftverk og Kongsvinger kraftverk ligger høyt renner den mot nord inn i Storsjøen og når Glåma ligger lavt renner den mot sør. Elven gir en variert opplevelse for båtfolk.

## Flom

Det er gjerne to vårflommer – en når lavlandssnøen smelter – og en når vannet kommer fra fjellet, gjerne kalt *heggeflommen*.

Området rundt elven var sterkt berørt av flommen Vesleofsen i 1995. Hvor høyt vannet sto kan sees avmerket på kirkemuren ved Oppstad kirke, som ligger ved åbakken.

## Historie

Åen kalles også *Osa*. Særlig var dette navnet mye i bruk tidligere. Osa er åens opprinnelige navn, oppkalt etter den eldste boplassen langs åen; Os. Etter at bygden fikk sitt eget kirkesokn med navn Oppstad blei navnet *Oppstadåa* etterhvert mer vanlig.

Det var tidligere tømmerfløting på Oppstadåa, og noen steder kan man se rester etter der man har veltet tømmeret uti og der det har vært opplagsplasser for tømmeret.

Elven var i gamledager en viktig ferdselsåre mellom Sør- og Nord-Odal, og rutebåtene «Odølingen» og MS «Storsjø» fraktet både folk og varer.

## Annet

I en forgrening av Oppstadåa – Vesleåa – ligger en småbåthavn som drives av Sør-Odal båtforening. Elven gir også adkomst til bade- og fiskeplasser.

## Eksterne lenker
* 
* MS Storsjø 
* Sør-Odal kommune
Norske hunderaser

Det finnes flere **norske hunderaser**. Den såkalte varangerhunden (*Canis familiaris varangensis*) er den eldste kjente tamhunden i Norge. Den dateres 3,500 år tilbake i tid,. Varangerhunden var trolig en spisshundtype, som trolig var ganske vanlig på Nordkalotten.

## Teorier om hunden i Norge
En teori er at varangerhunden er en etterkommer av den såkalte torvhunden, som er kjent fra en rekke steder, både i Europa og i deler av Asia og Afrika. I såfall må den har fulgt med noen av de tidligste menneskene som kom til den skandinaviske halvøya. Mange mener også at varangerhunden var en slags stamfar for den opprinnelige lapphunden, en hund samene brukte i tidligere tider og som flere nå anser var forløperen til svensk lapphund, finsk lapphund og lapsk vallhund. I så fall må den også trolig betraktes som stamfar for de norske og flere av de andre nordiske spisshundrasene.

En annen teori er at hunden opprinnelig kom til Norge via folkevandringer over nordgrensen mot Russland og Finland, der også lignende hunder finnes. At varangerhunden er funnet så langt mot nord kan bidra til å støtte en slik teori, selv om de fleste heller mot at den opprinnelig må ha innvandret fra sør, eventuelt via Sverige.

## Om norske hunderaser
Utvalget av norske hunderaser forteller oss at nordmenn i tidligere tider var mest opptatt av hunden som en brukshund, og da spesielt som støtte til jakt. Kun buhund er ikke primært en jakthund, men også den er en typisk brukshund – en gårdshund hvis oppgave besto av alt fra å vokte og gjete bufe og eiendom. Et lignende mønster kan man se i både Sverige og Finland, mens Danmark helt klart har et mer kontinentalt preg i sitt utvalg.

### Norske spisshunder
* Norsk buhund har trolig eksistert i Norge som type siden før vikingtiden (år 800–1050). Rasen er utrydningstruet.
* Norsk elghund grå er en gammel og populær jakthundrase, som trolig ble endelig utformet på 1800-tallet. Den er Norges nasjonalhund.
* Norsk elghund sort er en norsk jakthundrase på storvilt skapt på 1800-tallet. Rasen er utrydningstruet.
* Norsk lundehund er en gammel jakthundrase for sjøfugljakt, som trolig oppsto i kyststrøkene i Nord-Norge. Rasen er utrydningstruet.

### Norske drivende hunder
* Dunker er en drivende jakthund (støver) avlet fram i på første halvdel av 1800-tallet. Rasen er utrydningstruet.
* Haldenstøver er en drivende jakthund avlet fram i Østfoldtraktene på første halvdel av 1800-tallet. Rasen er utrydningstruet.
* Hygenhund er en drivende jakthund avlet fram i Ringerikstraktene på midten av 1800-tallet. Rasen er utrydningstruet.

### Raser som ikke anerkjennes
* Greyster er en moderne hurtig trekkhund, skapt av norske hundekjørere på 1980-tallet. Som regel en pointer, greyhound og vorstehhund miks.

## Se også
* Nordiske hunderaser
** Danske hunderaser
** Finske hunderaser
** Islandske hunderaser
** Svenske hunderaser

## Referanser
Apsilocephalidae

**Apsilocephalidae** er en liten familie av fluer som ligner stilettfluene. Noen regner dem fortsatt til denne familien.

Bare fire arter er kjent, av disse lever to på Tasmania, en i det sørlige USA og en art er beskrevet fra Burma.

Nesten ingeting er kjent om disse sjeldne fluene, men man antar at arten *Clesthentia aberrans* kan være knyttet til åpningen av huler.

## Systematisk inndeling

* Ordenen **[[tovinger]]**, Diptera
** fluer, **Brachycera**
*** Underordenen **[[lavere fluer]]**, (Orthorrhapha)
*** Gruppen **Heterodactyla**
**** Overfamilien Asiloidea
***** Familien **Apsilocephalidae**
****** Slekten *[[Apsilocephala]]* Kröber, 1914
******* ***Apsilocephala longistyla*** Kröber, 1914  – sørlige USA
******* ***Apsilocephala pusilla*** (Hennig, 1967)- fossil fra Baltisk rav
****** Slekten *[[Clesthentia]]* White, 1915
******* ***Clesthentia aberrans*** White, 1914  – Tasmania
****** Slekten *[[Clesthentiella]]* Nagatomi, 1991
******* ***Clesthentiella crassioccipitis*** Nagatomi, 1991  – Tasmania
****** Slekten *[[Kaurimyia]]* Winteron & Irwin, 2008 - New Zealand
******* ***Kaurimyia thorpei*** Winteron & Irwin, 2008
****** Slekten †*[[Burmapsilocephala]]* Gaimari & Mostovski, 2000(fossil)
******* ***Burmapsilocephala cockerelli*** Gaimari & Mostovski, 2000  – fossil fra Burma
****** Slekten †*[[Kumaromyia]]* Grimaldi & Hauser, 2011(fossil, usikker plassering)
******* ***Kumaromyia burmitica*** Grimaldi & Hauser, 2011 - fossil fra Burma

## Eksterne lenker
*
Bjørnar Holmvik

**Bjørnar Pettersen Holmvik** (født 1985) er en norsk fotballtrener og tidligere fotballspillersom spiller for amatørklubben Sørmarkå Fotballklubb. 

Holmvik ble seriemester med Stabæk i 2008, og gikk deretter, etter fem år i Bærumsklubben, til SK Brann. Høsten 2011 gikk han som bosman-spiller til den nyopprykkede eliteserieklubben Sandnes Ulf. Han hadde deretter én sesong i Fredrikstad, før han gikk til Bryne før 2015-sesongen.

## Bakgrunn
Holmvik er født og oppvokst på Rødtvet i Groruddalen, hvor han spilte for SF Grei. Han var elev ved idrettslinjen ved Bjerke videregående skole fra 2001&ndash;2004, sammen med blant andre Mohammed «Moa» Abdellaoue. Han er samboer med danseren Gyda Bloch Thorsen, kjent fra TV-programmet Skal vi danse på TV 2. De har to sønner.

## Karriere
Holmvik ble hentet fra SF Grei til Stabæk foran 2005-sesongen. I januar 2006 debuterte Holmvik på Norges U21-landslag. Han vant Tippeligaen 2008 med Stabæk. Etter 2008-sesongen utløp kontrakten med Stabæk og Holmvik signerte for SK Brann. Under oppholdet i Bergen, spilte han også futsal for Fyllingsdalen Futsal.

Før sesongen 2012 signerte han toårskontrakt med Sandnes Ulf, en klubb som var nyopprykket til Eliteserien. Holmvik hadde deretter én sesong i Fredrikstad, før han gikk til Bryne før 2015-sesongen.

Per 2026 spiller han for Sørmarkå Fotballklubb.

## Referanser


## Eksterne lenker
*
Stupa

**Stupa**, også kalt **dagoba** i enkelte land (som Kina, Sri Lanka) er et eldgammel opprinnelig indisk gravbygg til oppbevaring av relikvier etter konger og fremstående personer.  

De buddhistiske stupaene hevdes å innholde relikvier etter Buddha selv: da Buddha var død, sies det at kroppen hans ble kremert og asken og levningene ble fordelt mellom indiske konger. Det ble så bygd en rekke stupaer til å huse delene. Senere bygde buddhistene stupaer også for andre viktige skikkelser fra buddhismens tidligste periode. 

Ingen av de eldste stupaene er intakte i dag, men det ble også bygd en rekke stupaer i løpet av buddhismens store ekspansjonsperiode, da religionen fikk beskyttelse fra den indiske keiseren Ashoka. På denne tiden ble enkelte stupaer viktige pilegrimsmål. Etter hvert som prestisjen økte, ble mange av dem kledd i stein, ofte med billedhuggerarbeider som skildrer episoder fra Buddhas liv. Stupaen står for den fullkomne tilstand Buddha når i nirvana.
Jude Law

**David Jude Heyworth Law** (født 1972) er en britisk skuespiller. Han var Oscar-nominert for beste mannlige hovedrolle for sin rolle som Inman i filmen *[[Cold Mountain]]*.

Law begynte som skuespiller ved National Youth Music Theatre i 1987, og han hadde sin første TV-rolle i 1989, med en film basert på barneboken The Tailor of Gloucester skrevet av Beatrix Potter. Etter mindre roller på britisk fjernsyn fikk Law sitt gjennombrudd med den britiske krimdramaserien *Shopping*, der hans fremtidige kone, Sadie Frost, var med. Etter hovedrollen i flere filmer regissert av Andrew Niccol, Clint Eastwood og David Cronenberg, ble han nominert til Oscar for beste mannlige birolle i 1999 for sin rolle i *[[Den talentfulle mr. Ripley (1999)|Den talentfulle mr. Ripley]]*. For denne filmen måtte han lære seg å spille saksofon. 

I 2001 hadde Law rollen som den sovjetiske snikskytteren Vasily Zaytsev i filmen *[[Enemy At The Gates]]*, der han spilte mot Ed Harris. I 2002 spilte han en leiemorder i filmen *[[Road to Perdition]]*. I 2003 ble Law nominert til Academy Award for beste skuespiller for sin rolle i filmen *[[Cold Mountain]]*. I 2006 var Law med på kjendis-fotball til inntekt for UNICEF. Han var medlem av juryen under Cannes Film Festival i 2011. Han støtter veldighetsorganisasjonene Make-A-Wish Foundation og Pride of Britain Awards. I 2020 fikk han en rolle som en tidligere MI6-agent i actionfilmen The Rhythm Section.

I juli 2007 var Law i Afghanistan i en periode på ti dager for å lage en dokumentar til FNs internasjonale fredsdag. Sammen med en representant fra UNICEF filmet de i farlige områder i Øst-Afghanistan med et filmteam, intervjuet barn, regjeringsmedlemmer, samfunnsledere og tjenestemenn fra FN. Filmen, som het *The Day After Peace*, hadde premiere under Cannes Film Festival. 

Law hadde et forhold til skuespilleren Sienna Miller, og de tok ut separasjon i 2006. I 2008 hadde han et forhold med den amerikanske modellen Samantha Burke. Burke fødte en datter, Sophia, den 22. september 2009 i New York. 

## Utvalgt filmografi

## Referanser


## Eksterne lenker
*
Borgermesteren i London

**Borgermesteren i London** er en politisk posisjon i Storbritannias hovedstad London, som innehas av Sadiq Khan fra Labour. Borgermesteren i London blir valgt for en fireårsperiode, og har ansvar for budsjetter og strategisk planlegging for hele London. Ansvaret inkluderer transport, politi og brann, kulturelle strategier og økonomisk utvikling.

## Historikk
Vervet ble opprettet etter en folkeavstemning i Stor-London hvor 72% stemte for, og myndighetene vedtok Greater London Authority Act i 1999. Året etter fikk London sin første direkte valgte borgermester, der Ken Livingstone ble valgt etter en hendelsesrik valgkamp. Livingstone stilte som uavhengig kandidat etter å ha blitt vraket som Labourpartiets kandidat. Før valget i 2004 ble han tatt inn i varmen igjen, og han stilte til gjenvalg som kandidat for partiet. Denne gangen vant han med 55,4% av stemmene.

Ved valget i 2008 tapte han mot Boris Johnson fra det konservative partiet.

## Liste over borgermestere







## Eksterne lenker
* 
* The Greater London Authority: Mayor of London Besøkt 6. mai 2015
Erdal

**Erdal** kan vise til:

*Erdal (Førde) – ei bygd i Førde kommune i Sogn og Fjordane
*Erdal (Lærdal) – ei bygd i Lærdal kommune i Sogn og Fjordane
*Erdal (Stryn) – ei bygd i Stryn kommune i Sogn og Fjordane
*Erdal (Askøy) – et tettsted i Askøy kommune i Hordaland
*Erdal (Eidfjord) – ei bygd i Eidfjord kommune i Hordaland
*Erdal (Bergen) – et sted i Bergen kommune i Hordaland
*Erdal (Hammerfest) – ei grend i Hammerfest kommune i Troms og Finnmark
Don Cheadle

**Don Cheadle** (født 29. november 1964 i Kansas City i Missouri) er en amerikansk skuespiller.

Cheadle ble Oscar-nominert for beste mannlige hovedrolle for sin rolle som «Paul Rusesabagina» i filmen *[[Hotel Rwanda]]*.

## Filmografi (Utvalg)

## Referanser


## Eksterne lenker
* 
*
Tom Kristoffersen

**Tom Kristoffersen** (født 1976) er en norsk tidligere fotballspiller. Kristoffersen har spilt eliteseriefotball for både Lillestrøm - hvor han også spilte spiss - og for Sandefjord som back før han etter 2006-sesongen bestemte seg for å legge opp som fotballspiller på toppnivå da han fikk et fristende tilbud fra næringslivet, kombinert med at han hadde skadeproblemer i ankelen. Han tok sølvmedalje i NM i fotball for herrer i 2006.

I juni 2007 ble det kjent at Kristoffersen kom tilbake til fotballen og skulle spille for Hamkam den påfølgende sesongen. Han ble da gjenforent med trener Arne Erlandsen, som var hovedtrener da Kristoffersen spilte for Lillestrøm. Kristoffersen fikk sin seriedebut for HamKam den 11. august 2007 mot Bodø/Glimt.

I 2012 ble Krisroffersen igjen gjenforent med trener Erlandsen, da han gikk til Ull/Kisa hvor han var fast på laget, som overrasket med å ende på kvalifiseringsplss til Tippeligaen. I 2013 hadde han tilbud om å fortsette å spille toppfotball, men han bestemte seg for å signere for  i 2. divisjon.

Kristoffersen spilte halvannen sesong for 4.-divisjonsklubben  før han la opp i 2016.

## Referanser


## Eksterne lenker
* 
* Spillerprofilen hos HamKam.no
* Spillerprofilen hos Eidsvold-turn.no
Tom Wilkinson

**Thomas Geoffrey «Tom» Wilkinson** (født 5. februar 1948 i Leeds i England, død 30. desember 2023) var en engelsk skuespiller.

Han ble nominert til Oscar for beste mannlige hovedrolle for *[[In The Bedroom]]* (2001) og til Oscar for beste mannlige birolle for *[[Michael Clayton]]* (2007).

## Filmografi (utvalg)

## Referanser


## Eksterne lenker
*
Sharbat Gula

Bildet av afghanske **Sharbat Gula** (født ca. 1972) tatt av fotografen Steve McCurry i 1984, mens han arbeidet med en reportasje til National Geographic om krigen i Afghanistan er blitt berømt. Det viser en ung, afghansk jente med rødbrunt sjal, klare, grønne øyne og et intenst blikk som umiddelbart fanger beskuerens oppmerksomhet.

## 1984: Det første bildet
Under Sovjetunionens okkupasjon av Afghanistan flyktet mange afghanere til Pakistan. Steve McCurry jobbet på grensen mellom de to landene og besøkte Nasir Bagh flyktningleir i området. Ved en liten og meget enkel skole for jenter, spurte McCurry lærerinnen om lov til å fotografere en av elevene.

Jenta han valgte å fotografere skulle senere bli et kjent ansikt over store deler av verden. Fotografiet ble et sterkt uttrykk for barns opplevelse av krig. Jenta var flyktning fra Afghanistan, der byen hennes hadde blitt bombet av sovjetiske soldater og foreldrene drept. Hun hadde flyktet med slektninger til Pakistan. I juni 1985 var bildet av jenta forsidemotiv i National Geographic.

## 2002: Det andre bildet
Steve McCurry visste imidlertid ikke hva hun het, og hun ble etter hvert bare omtalt som "the Afghan girl". Men i 2002 reiste McCurry, sammen med et filmteam, tilbake til flyktningleiren i Pakistan for å lete henne opp. Etter flere blindspor fant de henne omsider - hun var da blitt en 29 år gammel tobarnsmor. Tester bekreftet at det var den samme kvinnen som McCurry hadde fotografert 17 år tidligere. Hun kjente ikke til at bildet fra den gang var blitt sett av så mange, og var heller ikke særlig interessert. Men McCurry fikk lov til å fotografere henne på ny, etter at hun var blitt fortalt at bildet hadde vært til inspirasjon for mange mennesker.

I 2003 var hun igjen på forsiden av National Geographic.

## Eksterne lenker
* National Geographic (begge bildene av Sharbat Gula)
Trondhjems Skiskyttere

**Trondhjems Skiskyttere**

**Klubben:**

**Stiftet:**
1. februar 1984

**Leder:**
Stig Strand

**Aktive medlm.**
100+

**Stadion:**

**Navn:** 
Saupstad skistasion

**Skiver**: 
30 stk.

**Lysløype** 
Ja, flere mil.

**Rulleskil.** 
Ja, 2,3&nbsp;km.

**Annet** 
Stort klubbhus.  Tilknyttet løypenettet i Bymarka.

**Trondhjems Skiskyttere** er en skiskytterklubb fra Trondheim. Klubben er en av landets største og beste skiskytterklubber og har kommet på førsteplass på Norges Skiskytterforbund sin klubbkåring de siste årene. Klubben holder til på Saupstad skistadion sør for Trondheim sentrum.

## Historie
I 1861 ble Trondhjems Skytterlag stiftet. På 1950- eller 60-tallet ble det dannet en skiskyttergruppe innenfor skytterlaget og da skiskytingen skulle organisere seg innen Norges Idrettsforbund, ble det besluttet å opprette en egen skiskyttergruppe. Trondhjems Skiskyttere ble dermed stiftet i 1. februar 1984.

## Arrangement
Trondhjems Skiskyttere arrangerer årlig Trondhjemsrennet. Det er to løp i slutten av januar hvor alle som vil kan delta. På høsten har det vært tradisjon å arrangere løp i sommerskiskyting, hvor man enten løper eller går rulleski i tillegg til å skyte.

Klubben var med å arrangere NM i skiskyting for senior i 1994 og Hovedlandsrennet for 14-15 åringer i 1999. 29. mars 2006 ble NM i skiskyting 2006 arrangert på Saupstad skistadion hvor kjente skiskyttere som blant andre Ole Einar Bjørndalen og Liv Grete Skjelbreid Poiree deltok.

## Stadion
Trondhjems Skiskyttere har stadion på Saupstad skistadion omtrent 1 mil sør for Trondheim sentrum. Det er et moderne skiskytterstadion med 30 skiver. Stadionet er tilknyttet løypenettet i Bymarka og man har tilgang på mange mil med skiløyper. På kveldstid er det også et lysløypenett på flere mil som strekker seg forbi Granåsen og til Nilsbyen.

I 2005 ble det anlagt en 2,3&nbsp;km lang rulleskiløype i forbindelse med skiskytterstadionet.

## Utøvere
Flere gode skiskyttere har representert Trondhjems Skiskyttere. På midten av 1990-tallet gikk Halvard Hanevold for klubben og Emil Hegle Svendsen representerte klubben hele sin karriere. Ellers kan Stian Nåvik og Sveinung Hestad Strand med flere seire i Norgescupen og medaljer fra junior-NM nevnes.

## Eksterne lenker
* Trondhjems Skiskyttere sin hjemmeside

## Kilder
* Trondhjems Skiskyttere sin hjemmeside
* Norges skiskytterforbund
Norges Skiskytterforbund

**Norges Skiskytterforbund** (**NSSF**) (stiftet 10. desember 1983) er det norske forbundet for skiskyting, og underlagt Norges idrettsforbund og olympiske og paralympiske komité og Den internasjonale skiskytterunionen.

NSSF sin sentrale administrasjon holder til på Ullevaal Stadion.

## Hederstegnet
NSSF sitt hederstegn er en utmerkelse skiskytterforbundet tildeler skiskyttere eller ledere med fremragende resultater i nasjonale og internasjonale konkurranser, eller som har utmerket seg spesielt i arbeidet for forbundet. Hederstegnet er jakkemerke i gull og regnes som forbundets høyeste utmerkelse for idrettslig og administrativ innsats.

Tildelingen skjer gjennom nomineringer som sendes forbundsstyret som treffer vedtak om tildeling.

Følgende personer er utnevnt som Æresmedlem i NSSF (per 2024):
Ole Jacob Bangstad (1997), Anders Besseberg (2001), Ole Einar Bjørndalen (2018) og Tore Bøygard (2024)

## Organisasjon
### Presidenter i skiskytterforbundet
*Gunnar Giljarhus (1983–1985)
*Bjørge Stensbøl (1985–1991)
*Trond Harstad (1991–1995)
*Hans O. Kveli (1995–2002)
*Trond Damås (2002–2006)
*Tore Bøygard (2006–2016)
*Erlend Slokvik (2016–2018)
*Arne Horten (2018–)

### Kretser og klubber
Per 2020 var det 160 klubber fordelt på følgende 15 kretser innen norsk skiskyting:

* **Region Midt**
** Møre og Romsdal
** Nord-Trøndelag
** Sør-Trøndelag
* **Region Nord**
** Finnmark
** Nordland
** Troms
* **Region Sør**
** Agder og Rogaland
* **Region Vest**
** Hordaland
** Sogn og Fjordane
* **Region Øst**
** Buskerud
** Hedmark
** Nord-Østerdal
** Oppland
** Oslo og Akershus
** Telemark og Vestfold

## Se også
* Liste over skytterorganisasjoner
* Norges Skytterforbund
* Det frivillige Skyttervesen
* Dynamisk Sportsskyting Norge
* Norges Benkeskytterforbund
* Norges Jeger- og Fiskerforbund
* Norges Metallsilhuettforbund
* Norsk Svartkruttunion
* Norwegian Field Target & Airgun Club
* PRS Norge
* Scandinavian Western Shooters

## Referanser


## Eksterne lenker
*
Irene Harand

**Irene Harand** (født 6. september 1900 i Wien, død 3. februar 1975 i New York City) var en østerriksk menneskerettsforkjemper. 

## Liv og virke
Irene Harand ble født i Wien, hennes foreldre var konservative, faren var katolikk og moren protestant.

Harand organiserte tidlig protester mot det tyske nazistyrets umenneskelige behandling av jødene, og hun utga i 1935 et motskrift til Adolf Hitlers «Mein Kampf», boken «Sein Kampf – Antwort an Hitler von Irene Harand» imøtegikk Hitler og stemplet nazismen som sivilisasjonens største fare.

Da Tyskland invaderte Østerrike i 1938 var Irene Harand i London for å holde foredrag; det reddet livet hennes da nazistene hadde satt en pris på 100&nbsp;000 riksmark på henne. Hun reiste videre til USA der hun levde resten av sitt liv. I New York grunnla hun Austrian Cultural Forum, og ble dets leder; etter andre verdenskrig ble det en offisiell østerriksk kulturinstitusjon. I 1969 mottok hun hedersbetegnelsen «Rettskaffen blant nasjonene» for sin motstand mot nazistenes antisemittisme. 

Irene Harand døde i New York i 1975.

## Referanser


## Eksterne lenker
* Irene Harand biografi (engelsk)
* Austrian Cultural Forum – New York
* Artikkel om Irene Harand (tysk)
* Artikkel om Irene Harand fra den svenske avisen Dagens Nyheter (svensk)
* Biografi om Irene Harand på tysk Amazon (tysk)
* Righteous Among the Nations
Fredrik Kjølner

**Fredrik Kjølner** (født 22. april 1970) er en norsk tidligere fotballspiller. Den storvokste (1,94&nbsp;m) midtstopperen spilte for Eik-Tønsberg, Vålerenga, Molde, Bodø/Glimt og Sandefjord. Etter dette la han egentlig fotballstøvlene på hylla og ble hovedtrener for rekruttlaget til FK Tønsberg. Dog bestemte han seg for å fortsette fotballkarrieren hos FK Tønsbergs a-lag og ble spillende rekruttlagstrener.

Kjølner ble den første til å ha spilt over 100 toppseriekamper for to forskjellige klubber, nemlig Vålerenga og Bodø/Glimt.

## Referanser
Charmander

**Charmander** er en fiktiv art fra *[[Pokémon]]*-universet av typen Fire. Sammen med Bulbasaur og Squirtle er Charmander en av tre Pokémon man kan velge ved start i Kanto regionen.

Den utvikler seg til Charmeleon ved level 16, som igjen utvikler seg til Charizard ved level 36.

Flammen på halen dens viser livskraften dens. Hvis den er svak, er flammen liten. Den viser også følelsene til Charmander, på hvordan den brenner. Hvis flammen noen gang slokker, sies det at Charmander dør.

Navnet *Charmander* er et teleskopord av *char* (å brenne/svi), og ''salamander''.

## Eksterne lenker
*
Tommy Knarvik

**Tommy Knarvik** (født 1979) er en norsk fotballtrener og tidligere fotballspiller.

I 2014 la han opp som fotballspiller, og ble assistenttrener for Nest-Sotra Fotball.

Tidligere har han spilt for Brann, Leeds, Bryne, Sogndal, Sandefjord, Tromsø IL og Viking. Han ble kåret til Årets Unge Spiller under sin tid i Leeds.

Han signerte en kontrakt på 4 år med Tromsø den 14. november 2007. Foran 2011-sesongen signerte han en kontrakt på tre år med Viking. Etter én sesong i Viking ble de enig om å annulere kontrakten. Den 12. januar 2012 ble det offentliggjort at Knarvik var enig med Bodø/Glimt om kontrakt.

Knarvik tiltrådte stillingen som assistenttrener i Nest-Sotra etter at han ble løst fra kontrakten med Bodø/Glimt i mars 2014. Men allerede i august var han ferdig i klubben. I november ble Tommy Knarvik tilbudt stillingen som hovedtrener for den nylig nedrykkede klubben Stord i 3. divisjon. Her ble han for øvrig gjenforent med tidligere Sandefjord-spiller Jon André Røyrane. Han tok Stord til 2. divisjon på første forsøk, men måtte ta den tunge veien ned igjen sesongen etter.

Knarvik tok over Sotra SK foran 2017-sesongen.

Den 9. desember 2020 skrev han under en treårskontrakt som hovedtrener for Øygarden Fotballklubb.

## Referanser


## Eksterne lenker
*
James Hargreaves

**James Hargreaves** (1720–1778) var vever og oppfinneren av «Spinning Jenny», en automatisert spinnemaskin som ble et viktig symbol og oppfinnelse under den industrielle revolusjon. Han bodde i Lancashire, et stykke utenfor Manchester. James Hargreaves bodde i Stanhill nær Manchester. 

## Feilinformasjon
Så sent som i 2016 rapporterte forfatteren Edward Baines at det var mange feilaktige påstander om Hargreaves 

Lokale menighetsregistre feilstavet Hargreaves som Hargraves, men viser at han ikke døde på et arbeidshus.
Dette ble bekreftet overfor forfatteren Edward Baines av Hargreaves' barnebarn, John James. 
Registrene viser at verken Hargreaves kone eller noen av hans døtre ble kalt Jenny og følgelig er myten om at navnet Spinning Jenny er en oppkalling etter konen eller en datter feil. 
Myten er gjentatt mange ganger i skolebøker så sent som på 1960-tallet og i barnebøker så sent som i 2005 og til dags dato på opplæringsnettsteder.
«Jenny» viser til et vanlig slangord for maskin på 1900-tallet i Lancashire og forekommer fortsatt om maskin.

## Referanser


## Kilder
*
Squirtle

**Squirtle** er en fiktiv art fra *[[Pokémon]]*-universet av typen Water. Sammen med Bulbasaur og Charmander er Squirtle en av tre Pokémon man kan velge ved start i Kanto regionen.

Den utvikler seg til Wartortle ved level 16, som igjen utvikler seg til  Blastoise ved level 36.

Squirtle er en Pokémon som ligner på en lyseblå skilpadde. Squritle er dekket av et skall som er brunt på toppen og lysegult på bunn, med en tykk hvit kant som separerer de to delene. Selv om den vanligvis går på to ben, har den blitt sett løpende på fire i blant annet Super Smash Bros. Brawl.

Navnet *Squirtle* er et teleskopord av *squirt* (å sprute) og *turtle* (skilpadde)

## Eksterne lenker
*
Mont Blanc-tunnelen

**Mont Blanc-tunnelen** er en biltunnel mellom byen Chamonix i Frankrike og byen Courmayeur i Valle d'Aosta i Italia. Tunnelen ble påbegynt i 1957 og sto ferdig i 1965. Den er 11,6 km lang og 8,6 meter bred (et tunnelrør). Europavei 25 følger tunnelen. Fem ingeniører og en arbeidsstokk på rundt 350 arbeidere arbeidet i rundt 4,6 millioner arbeidstimer for å fullføre prosjektet. 700 tonn med eksplosiver ble benyttet for å sprenge  med fjell.

Tunnelen ble innviet 16. juli 1965. Den 19. juli begynte offentlig biltrafikk i tunnelen.

I midten av tunnelløpet, er det nesten tre kilometer fjell over tunnelen. Landegrensen er 7,6 kilometer inne i tunnelrøret når man kjører i retning mot Italia.

Tunnelen var den lengste veitunnel i verden ved åpningen i 1965. I 2018 benyttet mer enn 1,9 millioner kjøretøyer tunnelen. Sammen med Frejustunnelen utgjør Mont Blanc-tunnelen en meget viktig alpin passasje for veitrafikk mellom Frankrike og Italia.

Den 24. mars 1999 tok en belgisk lastebil fyr i tunnelen, og 39 mennesker døde. Etter brannen var tunnelen stengt i tre år før den igjen kunne åpnes for trafikk.

## Referanser


## Eksterne lenker
*